Winooski - Wikipedia

# Winooski

### vanuit Wikipedia, die vrye ensiklopedie.

Die ligging van Winooski in Vermont
Meul en watervalle in Winooski

Winooski is 'n stad in die distrik Chittenden van die deelstaat Vermont (noordoostelike Verenigde State). Winooski, wat aan die monding van die Winooskirivier lê, het volgens die sensus van die jaar 2000 'n bevolking van 6 561 mense.

Die woord "winooski" is ontleen aan 'n woord uit die taal van die Abenaki, Winoskitegw, en beteken "rivier van die uieland". Die stad se bynaam is dan ook "Onion City". Hierdie wilde uie het soos bieslook (grasuie) of prei gelyk, maar kom deesdae in die stadsgebied nie meer voor nie.

Winooski het ook die Courage Brothers se lied She Knows geïnspireer.

Winooski huisves die hoofkwartier van die VSAC, die Vermont Students Assistance Corporation.

## [wysig] Geografie

Volgens die Verenigde State se Sensusburo het die stad 'n totale oppervlak van 3,9 vierkante kilometer (1,5 vierkante myl), waarvan 3,7 vierkante kilometer (1,4 vierkante myl) land en 0,2 vierkante kilometer (0,1 vierkante myl) of 5,3 persent water.

## [wysig] Geskiedenis

Vanweë sy ligging langs 'n belangrike handelsroete het Winooski waarskynlik as 'n handelspos ontstaan. 'n Indrukwekkende reeks watervalle het die aanleiding vir die oprigting van nywerhede gegee, en Winooski het vinnig tot 'n sentrum van wolverwerking ontwikkel.

## [wysig] Besienswaardighede

Die Champlainmeul in die middestad van Winooski dien as die hoofkwartier van Winooski se Historiese Vereniging (Winooski Historical Society) en huisves daarnaas ook die plaaslike museum.

## [wysig] Eksterne skakels

- Die amptelike webwerf van Winooski

| State of Vermont
--- | ---
Onderwerpe | Grondwet | Kultuur | Geografie | Regering | Geskiedenis | Ekonomie | Stede | Dorpe in Vermont
Hoofstad | Montpelier
Streke | Champlainvallei | Groen Berge | Mount Mansfield | Northeast Kingdom
Distrikte | Addison | Bennington | Caledonia | Chittenden | Essex | Franklin | Grand Isle | Lamoille | Orange | Orleans | Rutland | Washington | Windham | Windsor
Stede | Barre | Burlington | Montpelier | Newport | Rutland | South Burlington | St. Albans | Vergennes | Winooski
Dorpe | Bennington | Calais | Stowe | Williston

Ontsluit van "http://af.wikipedia.org../../../w/i/n/Winooski.html"

Kategorieë: Stede in Vermont | Stede in die Verenigde State

##### Views

- Artikel
- Bespreking
- Huidige wysiging

##### Soek

##### Ander tale

- English
- Svenska
- Volapük